
Nyírkarász Községi Önkormányzat Képviselő-testületének 2026. június 18. napján (csütörtök) 08.30 órakor tartott soron kívüli rendkívüli nyílt ülése 

a.) jegyzőkönyve: I/213-8/2026.

b.) tárgysorozata,-

c.) határozata: 35-37/2026.

T Á R G Y S O R O Z A T 

1.) Előterjesztés a napirend elfogadására

 Előadó: Varga Tiborné polgármester

2.) Előterjesztés a TOP-3.2.1-15-SB1-2016-00119. számú „Önkormányzati épületek energetikai korszerűsítése” című pályázat visszafizetése kapcsán felmerült büntetőjogi felelősség megállapításának kezdeményezése.

Előadó: Varga Tiborné polgármester

Nyírkarász, 2026.június 18.














    






    Varga Tiborné








                  polgármester

J E G Y Z Ő K Ö N Y V

Készült: Nyírkarász Községi Önkormányzat Képviselő-testületének 2026. június 18. napján (csütörtök) 08.30 órakor tartott soron következő nyílt üléséről

Helye: Polgármesteri Hivatal – Tanácskozó Terem- 4544 Nyírkarász, Fő út 21.
J E L E N – V A N N A K

Varga Tiborné polgármester, Ragány Ferenc, Riba László, Szabó Imre, Szalmási József, Szilvási Norbert önkormányzati képviselők

Tanácskozási joggal: Matyi Andrásné jegyző

Jegyzőkönyvvezető: Majorné Kozma Katalin jegyző

További jelenlévők: Varga Tibor Pénzügyi Bizottság tagja
Tárgy: (1.tsp.) Előterjesztés A napirend elfogadására 

Varga Tiborné polgármester köszöntie a jelenlévőket, a határozatképesség megállapítása után az ülést megnyitotta, újabb napirendi pont felvételére nem tett javaslatot.

Egy fő hiányzik Király Nóra képviselő. Király Nóra jelezte Polgármester Asszonynak, hogy a soron kívüli testületi ülésen nem tud részt venni, mert a gyermeke beteg lett.

Ezt követően Varga Tiborné kérte a napirendi pontok elfogadását.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:
NYÍRKARÁSZ KÖZSÉGI ÖNKORMÁNYZAT
 KÉPVISELŐ-TESTÜLETÉNEK
35/2026.(VI.18.)
h a t á r o z a t a
a napirendi pontok elfogadásáról
A Képviselő-testület elfogadja a következő napirendet:
1.)
Előterjesztés a napirend elfogadására

Előadó: Varga Tiborné polgármester

2.)
Előterjesztés a TOP-3.2.1-15-SB1-2016-00119. számú „Önkormányzati épületek energetikai korszerűsítése” című pályázat visszafizetése kapcsán felmerült büntetőjogi felelősség megállapításának kezdeményezése.

Előadó: Varga Tiborné polgármester

Tárgy(2 tsp.) : Előterjesztés a TOP-3.2.1-15-SB1-2016-00119. számú „Önkormányzati épületek energetikai korszerűsítése” című pályázat visszafizetése kapcsán felmerült büntetőjogi felelősség megállapításának kezdeményezése

Előadó: Varga Tiborné polgármester

Polgármester Asszony felkérte Matyi Andrásné jegyző asszonyt, hogy a jelenlévő testületi tagokat tájékoztassa a Magyarország helyi önkormányzatairól szóló 2011. évi CLXXXIX. törvényben (továbbiakban: Mötv.) leírtak alapján mi a zárt és mi a nyílt ülés.

Matyi Andrásné jegyző elmondta , hogy szigorúan szabályozza az Mötv., azt hogy mi a zárt és mi a nyílt ülés. Elmondta milyen esetekben kell zárt ülést tartani. 

Matyi Andrásné jegyző asszony felolvasta, hogy az Mötv. 46. § (1) A képviselő-testület ülése nyilvános.

(2) A képviselő-testület

a) zárt ülést tart önkormányzati hatósági, összeférhetetlenségi, méltatlansági, kitüntetési ügy tárgyalásakor, fegyelmi büntetés kiszabása, valamint vagyonnyilatkozattal kapcsolatos eljárás esetén;

b) zárt ülést tart az érintett kérésére választás, kinevezés, felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor;

c) zárt ülést rendelhet el a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás az önkormányzat vagy más érintett üzleti érdekét sértené.

(3) A zárt ülésen a képviselő-testület tagjai, a nem a képviselő-testület tagjai közül választott alpolgármester és a jegyző, aljegyző, aljegyzők, továbbá meghívása esetén a polgármesteri hivatal vagy a közös önkormányzati hivatal ügyintézője, az érintett és a szakértő vesz részt. A nemzetiségi önkormányzat elnöke kizárólag az általa képviselt nemzetiséget érintő ügy napirendi tárgyalásakor vehet részt a zárt ülésen. Törvény vagy önkormányzati rendelet előírhatja, mely esetben kötelező az érintett meghívása.

Továbbá az Mötv. 50. § * Minősített többség szükséges a 42. § 1., 2., 5., 6., 7. és 16. pontjában foglalt, továbbá a törvényben és a szervezeti és működési szabályzatban meghatározott ügyek eldöntéséhez, az önkormányzati képviselő kizárásához, az összeférhetetlenség, valamint a méltatlanság megállapításához, a képviselői megbízatás megszűnéséről való döntéshez, valamint a 46. § (2) bekezdés c) pontja szerinti zárt ülés elrendeléséhez.

Riba László képviselő úr elmondta, hogy idegen ember nincs most itt közöttünk.

Matyi Andrásné jegyző válaszolt nem is erről van szó.

Varga Tiborné polgármester elmondta, hogy ha zárt ülést tartanak abban az esetben a jegyzőkönyv nem kerül fel a honlapunkra. Ami most elhangzik jegyzőkönyvbe vesszük és az mind felmegy a honlapra.

Riba László képviselő úr megkérdezte, hogy személyiségi jogokat sérthetünk-e?

Varga Tiborné polgármester válaszolt sérthetünk személyiségi jogokat.

Szalmási József képviselő úr megkérdezte mit akarunk titkolni?, hogy zárt ülés legyen?
Varga Tiborné polgármester válaszolt mi nem akarunk titkolni semmit, javaslom legyen nyílt ülés.

Matyi Andrásné jegyző asszony előadta, hogy oda kell figyelni teljesen a kapcsolódásokra esetlegen a nyilvános ülésen elhangzottakra tekintettel.

Varga Tiborné polgármester elmondta, hogy amikor átvették 2024-ben ennek az önkormányzatnak az irányítását kicsit titkolva lett, hogy az önkormányzat rendelkezik olyan felszólító levéllel a 2023-as évről, amely az energetikai korszerűsítésre folyósított pénzeszközök nem a célnak megfelelő használata miatt visszafizetési kötelezettséget ír elő. 2024 októberében az önkormányzat ismételten megkapta a felszólítást. Meglepetésként érintett minket, hogy mi is van mögötte. A 328 millió Ft-os visszafizetési kötelezettséget 243 millió forintra tudtuk csökkenteni eredetileg folyósított összegből, amit megkapott az önkormányzat. 70 millió kivételével céltól eltérő felhasználásra történt és ennek a vizsgálatára teszünk bejelentést, hogy vizsgálja meg a hatóság mire ment el konkrétan a 150 millió forint. 

A 23 millió Ft-os kamat, amit fizetnünk kell, tudomásul vesszük azonban a gond, a 240 millió Ft-os visszafizetés. Nem találtam semmi olyan tárgyi bizonyítékot arra vonatkozóan, hogy hol van ennek a megtestesülése. Ha feljelentést teszünk akkor arra kell választ kapnunk, hogy a 150 millió Ft céltól eltérő felhasználása minek minősül, költségvetési csalás, sikkasztás, hűtlen kezelés, hogy mit fognak megállapítani majd a nyomozó szervek nekünk meglátjuk. Egy dologban kell majd dönteni, hogy a feljelentést megtegyük e? Korábban már elmondtam, hogy azért nem történt feljelentés, mert, ha megtesszük 2024-ben, akkor csődeljárás alávonják Nyírkarász község önkormányzatát. Józan eszünk azt diktálta, hogy ne tegyük ki ennek a falut. Csődeljárás alatt vonják akkor nincsen semmi féle pályázati lehetőségünk. Azt választottuk, hogy megpróbáljuk visszafizetni. A visszafizetés során 160 millió forintot teljesítettünk, még hátra van 80 millió Ft és ezután lesz egyenesbe ez a falu. Mindenképpen szeretnénk választ kapni most már 1,5 év távlatából, hogy ki a felelőse, milyen gazdálkodás folyt itt, hogy ez a pénz csak úgy elmehetett??? Miért nem látjuk?? Emellett még ott volt a tetemes és számszakilag tévesen bemutatott szállítói tartozás, amit menet közbe kellett javítani bemódosítani. 

Kérdezi polgármester a képviselő társait, hogy mit szeretnének most ehhez hozzászólni. Az akta itt van, ami egyértelműen mutatja, hogy egyrészt szándékosságot kell, hogy itt felfedezzen, hogy 2024-ben erről miért nem tudtunk? Miért csak az aktában volt az anyag? Miért nem volt kiemelve, hogy ennek az önkormányzatnak a meglévő kifizetetlen számlái mellett, további magas összegű tartozása is van? Az energetikai pályázati pénz nem a célnak megfelelően került felhasználásra, ennek a felelőse azt gondolom képviselőtársam sejtik, hogy kire gondolok …..az elődömre, a polgármester úrra.

Riba László képviselő úrnak lesz majd kérdése ha ezt a napirendi pontot kitárgyalták.

Szilvási Norbert képviselő hozzászólt polgármester asszony a lényeget elmondta.

Varga Tiborné polgármester, azért szeretnénk választ kapni.

Szabó Imre képviselő hozzászólt, hogy mindig arra várt, hogy Szalmási József képviselő eljöjjön, és erre magyarázatot adjon. Ez az egyik a másik dolog megmondja őszintén, hogy szavazásokban is tartózkodni fog. Mivel az akkori képviselő-testületnek Ő meg Ragány Ferenc tagja volt. Ráadásul ő, alpolgármester volt. De mentségére legyen, abból, hogy Ő 2023 áprilistól 2025 kórházat járta ide oda amoda. Debrecenben a klinikát különböző műtétek tehát Ő erről nem is tudott róla. Kérdezte az akkori képviselőtársait Csordás Zoltánnét, hogy tud-e erről? Már mint a pályázatról. Ő azt mondta, hogy nem. Ehhez nem tud mit hozzáfűzni. Nem mentegetőzni akar, de nem is akarja, hogy most Ő olyan véleményt mondjon, ami esetleg Őt is érinti. Tehát épp azért Ő, mint Szabó Imre tartózkodni fog a szavazásnál.

Riba László képviselő úr kérdést intézett, hogy Szabó Imre képviselő úr nem tartja fontosnak, hogy ez az ügy ki legyen vizsgálva?

Szabó Imre képviselő úr válaszolt, ez nem érdemi vizsgálat, tehát büntetőjogi dolog, mert elhangzott kettő szó a hűtlen kezelés meg a költségvetési csalás. Megmondja őszintén ebben a részében nem akar részt venni. eljött itt van, de nem fogja megszavazni. De nem azt mondja hogy nem. Tehát ha mindenki akarja akkor Ő is beleegyezik. Riba László képviselő úr ez most arról szól hogy büntető felelősség, hogy az ügyészséghez be kell adni ezt az aktát és az ügyészség vizsgálja ki.

Szalmási József képviselő úr elmondta, hogy 2023-ban mikor kötelezték a visszafizetésre az önkormányzatot akkor Berettyán József beadott egy uniós pályázatot, hogy ezt egy uniós támogatási alapból finanszírozzák. Akkor úgy jött vissza, hogy igen finanszírozni fogják, aztán hogy ez hogy csúszott el 2024. októberre, azt nem tudjuk mert arról nem kaptunk tájékoztatást, de viszont 2017 július 24-én írtunk egy levelet Pogácsás Tibor államtitkár úrnak ahol jeleztük hogy 120 millió forintot örököltünk az elődömtől.

Varga Tiborné elnézést kér és szeretne hozzászólni Szalmási József képviselő úr gondolatához 2014-ben már volt egy kirendezése az önkormányzatnak az adósságnak a kiegyenlítését tehát megkapta az önkormányzat.

Szalmási józsef hozzászólt Varga Tiborné polgármester gondolatához. Nem kapta meg az önkormányzat. 2014 januárjában lezárult a csődeljárás, amit addig bejelentettek azt ki is fizették. Utána is jelentkeztek utána is jöttek a bírságok. Például gyermek étkeztetés normatíva visszafizetés itt volt 13 millió Ft NAV áfa 13 millió Ft, félbe volt az óvoda 30 millió forintot kaptunk rá. Meg kellett pótolnunk 14 millió forinttal. A térkövezést abbahagyta mi még hozzátettetünk 20 négyzetméter térkövet és így is kaptunk 5,5 millió forint bírságot. Tehát itt mi jeleztük az államtitkár úrnak. Mi leírtuk szépen Pogácsás Tibor államtitkár úrnak, hogy ezt úgy tudjuk megoldani kifizetést, hogy a folyamatosan kapott előleg címén beruházási pályázat támogatásokat használtuk. Erre azt a választ kaptuk, hogy forduljunk a helyi képviselőnkhöz, hogy majd megoldja képviselő. Nem oldotta meg. Ötször írta ki dr. Fejér Bernáth a közbeszerzést, mert az egyetlen ember, aki a beruházást el kellett volna végezni, de nem tudta bevállalni, mert már annyi pénznél járt a topos pályázatokban.

Varga Tiborné polgármester elmondta, hogy ezeket megérti, de itt van ez a levél 2017-ben kapta az önkormányzat leírja, hogy a támogatás felhasználásánál szabálytalanság történt 2017-es levélben.

Szalmási József képviselő úr visszakérdezett 2017-ben?

Varga Tiborné polgármester asszony válaszolt igen 2017-ben.

Szalmási József képviselő úr kérdezte Varga Tiborné polgármestert, hogy az energetikánál?

Varga Tiborné válaszolt igen az energetikánál. 

2017. 08. 10-én került jóváhagyásra a támogatási szerződés 2017. 09. 12-én lépett hatályba a projekt teljes összege 273 millió ebből kifizetésre került 243 millió forint az önkormányzatnak az az értesítés amit ön kapott polgármesterként az 2023-as.

Szalmási József képviselő válaszolt Berettyán József erre írt választ.

Varga Tiborné polgármester előadta, hogy a helyi felhasználásnak a felelőssége a mindenkori polgármester érinti.

Szalmási József képviselő úr válaszolt természetesen.

Varga Tiborné úgy gondolja, hogy megvizsgáltatjuk azokkal az eljárószervekkel akkor az összes rendelkezésre álló irat alapján az előterjesztést a feljelentést meg fogja tenni a testület.

Szalmási József képviselő úr válaszolt ennek örülne Ő a legjobban. Ha a testület tenné meg, mert be tudja perelni az önkormányzatot.

Varga Tiborné polgármester válaszolt Szalmási Józsefnek, hogy akkor megteszi Varga Tiborné a polgármester a feljelentést.

Szalmási József képviselő, akkor Varga Tibornét fogja visszajelenteni.

Varga Tiborné polgármester kérdést intézett Szalmási Józsefhez. Miért szeretne engem feljelenteni?

Szalmas József képviselő úr elmondta, hogy mert ez nem fogja megállni a helyét.

Varga Tiborné polgármester újabb kérdést intézett miért nem fogja megállni a helyét a feljelentés?

Szalmási József képviselő úr elmondta, hogy mert ez lejáratás.

Varga Tiborné polgármester kérdést intézett Szalmási Józsefhez. Mi ebben a lejáratás, hogy nem tud elszámolni 150 millió forinttal? Ez a lejáratás?

Szalmási József képviselő úr elmondta itt van, Ő jelezte az államtitkár úrnak, hogy mi a probléma.

Varga Tiborné polgármester milyen pénzügyi megoldás történt, hogy ez ne szaporodjon tovább?

Szalmási József képviselő úr kérdezte Varga Tiborné polgármestert, hogy miből lett az a közel 400 millió Ft tartozás?

Varga Tiborné polgármester visszakérdezett milyen 400 millió forintos tartozás?

Szalmási József képviselő úr válaszolt, nem tudom milyen 400 millió forintról van szó.

Varga Tiborné polgármester előadta, hogy az a telep, amit megkaptunk a Petőfi úton?

Szalmási József képviselő úr elmondta, hogy mit vásárolt az önkormányzat pl.erdőt, földeket, épületeket.

Varga Tiborné polgármester kérdezte Szalmási József képviselő urat hány termőföldünk van?

Szarvasi József képviselő úr válaszolt van termőföldünk. Szomorú, hogy nem tudja polgármester asszony.

Varga Tiborné polgármester asszony válaszolt Szalmási József képviselő úrnak nincs termőföldünk. Nincs, mert el lett adva.

Szalmási József képviselő úr visszakérdezett el lett adva? A föld vásárolva lett. Van földünk vásároltunk. Tudni kellene, hogy hol van helyileg. Kisvárdai útnál van kettő az izébe van egy aztán meg lett vásárolva az egész telep. Semmi nem volt az önkormányzaté az úgy lett megvásárolva. Megvásároltuk a rendezvényt területét. Megvásároltuk a mögötte lévő területet is.

Varga Tiborné polgármester asszony elmondta egy papírt nem kaptunk arról, hogy milyen terület lett átadva.

Szalmási József képviselő úr elmondta, hogy azt mondták tételes átadás lesz.

Varga Tiborné polgármester asszony elmondta, nem tételes átadást kaptunk, hanem teljes ellenállást.

Szalmási József képviselő úr elmondta, hogy kint volt az udvaron az egész átadás. Úgy történt, hogy adjátok ide a kulcsokat és mehettek. Be kellett volna jönni és tételesen átadni ez lett volna a sorja. Ő várta.

Varga Tiborné polgármester asszony elmondta, elég hányaveti módra kaptuk meg és azt is lekezelő módon. Elloptatok mindent.

Szalmási József képviselő úr persze elloptunk mindent. Reméli, hogy ez benne lesz a jegyzőkönyvben is. Szeretné hogyha benne lenne a jegyzőkönyvbe, hogy elloptunk mindent.

Riba László képviselő úr most szeretne kérdezni valamit. Van 11 millió Ft értékű fa számlánk Rózsa Sándortól. Az a 11 millió Ft értékű fa hol van?

Varga Tiborné polgármester asszony azt kérdezi hol van a bevételi oldala?

Riba László képviselő úr miért nincs bevételi oldala? Kiadási oldala meg van.

Varga Tiborné polgármester asszony kérdezi hova került az a pénz?

Riba László képviselő úr kérdezi a gyulaházi vállalkozó barátod ott is van még 17 millió Ft tartozás. Tehát az is mire van? Tételesen feljártunk minden terepet. A tételesen leírt anyagok például lemez nem tudom hány száz négyzetméter.

Szalmási József képviselő úr válaszolt ott van az ólon.

Varga Tiborné polgármester válaszolt nincs ott az ólon.

Riba László képviselő úr kérdezte, hogy tehát kétszer tettétek rá a lemezt?

Szalmási József képviselő úr válaszolt, nem csak egyszer tettük rá.

Varga Tiborné polgármester kérdezi, hol van a fa értékesítés bevétele?

Riba László képviselő úr elmondta, mert mi azt kifizettük nekünk az nagyon jól jött volna az öreg otthonra például azt már rá tudtuk volna fordítani, de ugye nem tudtuk ráfordítani, mert ki kellett, hogy fizessük. Na akkor annak a bevételi számlának a bevétele hol van?

Szalmási József képviselő úr elmondta, hogy hirtelen mindenre nem tud válaszolni.

Varga Tiborné polgármester asszony kérdezte, hol van a bevétel?

Szalmási József képviselő úr kérdezte a tűzifánál, hogy van, hogy bent hagyjuk, amit az állam adott. Bent hagyjuk a telepen és nem osztjuk ki lakosságnak tűzifát? Ez a megoldás?

Varga Tiborné polgármester asszony kérdést intézett Szalmási József, hogy ez év márciusban kellett volna kiadni a tűzifát, amikor már nem kell tüzelni. A fa ősszel kerül majd kiosztásra.

Szalmási József képviselő úr nem érti ezt az egészet.

Varga Tiborné polgármester asszony tájékoztatta Szalmási József képviselő urat, hogyha járna a testületi ülésekre akkor tájékozott lenne. Szívesen várják minden testületi ülésre, azért indult testületi tagnak.

Szalmási József képviselő elmondta hogy felesleges jönni alpolgármester úr is elmondta, hogy az ő idejében is felesleges volt járni, mert úgyse hallgatták meg. Amikor érdeke volt neki akkor ment ülésre.

Varga Tiborné polgármester asszony elmondta, hogy ez a megoldás? A másik oldalt nem kell meghallgatni? Nem felesleges, a konstruktív együttműködés hiányzik.

Szalmási József képviselő úr elmondta, hogy ketté szakadt a falu.

Varga Tiborné polgármester visszakérdezett miért szakadt ketté a falu?

Szalmási József képviselő úr elmondta, mert utálják egymást az emberek.

Liba László képviselő úr kérdést intézett, hogy a 17 millió Ft-os számlán, ami Molnár Bélától van és lemez van rajta az micsoda? Azt a választ kapta, hogy azért van ráírva mást hoztak el helyette. Ha mást hoztak el helyette és azt nem tudta leszámlázni, akkor mi az amit elhoztak helyette?  A Földvár Kft.-nél is vannak gondok!

Szalmási József képviselő elmondta, hogy van bizony most is.

Riba László képviselő úr kérdezi a geotermikus fűtést?

Varga Tiborné polgármester kérdést tett fel, hol van ez a fűtés? Le van számlázva kettő darab klíma padlólap, ótölgy. Geotermikus fűtés nincs.

Szalmási József képviselő úr elmondta, hogy neki erről fogalma sincs.

Riba László képviselő úr elmondta, hogy Szalmási József geotermikus fűtést vett meg innen valahonnan a közelből.

Szalmási József képviselő úr elmondta, hogy volt akkor szakember, aki átvette.

Riba László képviselő úr elmondta, hogy ez egy különálló geotermikus fűtés.

Varga Tiborné polgármester elmondta, hogy ez egy családi házba befér.

Riba László képviselő úr elmondta, hogy aztán van előtető építés abból van három darab meg valami Hajdú-Bihari vállalkozó.

Szabó Imre képviselő úr elmondta, most ezt teljesen mindegy.

Varga Tiborné polgármester asszony elmondta, hogy most abban kell döntenünk, hogy az energetikai pályázat kapcsán a feljelentés megtesszük-e?

Ragány Ferenc képviselő úr elmondta, akkor most Jóska te azt mondod, hogy az a pénz ezekre a vásárlásokra ment el nagyobb részt? Amit felsoroltál így, hogy a rendezvény terület az erdő a szántóföld tehát akkor ezekre ment el?

Varga Tiborné polgármester asszony elmondta, hogy ez nem jó.

Szalmási József képviselő úr azt a választotta erre, hogy jó.

Szalmási József képviselő úr elmondta jegyzőnőt kérdezze meg hogy jó.

Varga Tiborné polgármester asszony elmondta, hogy céltól eltérő felhasználás történt és nem lát rá engedélyt. 

Szalmási József képviselő úr válaszolt 2020-ig történt előfinanszírozás.

Szabó Imre képviselő úr kérdést intézett, hogy működik ez? A másik dolog meg az, hogy szerinte ez megérne egy másik misét. A másik dolog lehet itt egyénileg is feljelenteni tehát ahogy a polgármester már többször is elmondta. Én, mint például bizottság elnöke meg tegyem a feljelentést.

Varga Tiborné polgármester asszony elmondta, hogy a 150 millió Ft, amivel nem tud elszámolni az önkormányzat. Meg a 21 millió forintos kamat.

Szalmási József képviselő úr elmondta egyedül Imre van abból a testületi tagból amikor a Művelődési házat átvettük október 12-én és december 31-ig ki kellett fizetni a Művelődési házat. Arra már fel kellett venni 26 millió Ft hitelt, hogy ki tudjuk fizetni, mert, ha nem fizetjük ki akkor vissza kellett volna fizetni az összes pénzt. Puskás Géza ahhoz ment be Kapin Mihály és Csordás Zoltánné tanúnak, hogy felveszik a pénzt a közjegyző előtt és majd vissza fogjuk fizetni. Tehát ilyen jól indultunk akkor.

Varga Tiborné polgármester asszony megkérdezte és ez ilyen jó indok, hogy hogy így kell átadni ezt az önkormányzati gazdálkodást ez indok arra?

Szalmási József képviselő úr elmondta, hogy ez nem indok csak elmondta, hogy mik voltak a feltételek, akkor és mik voltak a lehetőségek.

Varga Tiborné polgármester elmondta, hogy az ügyész nem ezt fogja kérdezni, hanem hogy miért történt céltól eltérő felhasználás.

Szalmási József képviselő úr elmondta, hogy jeleztük az államtitkár úrnak, hogy miből fizetjük ki a fennálló adósságot és ő átpasszolta a helyi képviselő úrnak, aki ellen Ő terhelő vallomás tett.

Varga Tiborné polgármester asszony elmondta, amit vissza is vont Szalmási úr.

Szalmási József képviselő úr elmondta, hogy az nem került visszavonása az ott van bent a rendőrségen.

Szalmási József képviselő úr elmondta, hogy azt, hogy ő mit mond el egy újságírónak az az ő dolga, mert ugye az csak egy újságíró, arra jó hogy kitörölje vele az ember a hátsóját a rendőrség a lényeg.

Riba László képviselő úr elmondta, hogy ha tudod, hogy van 243 millió forint tartozás, akkor miért veszel földet és telepet.

Szalmási József képviselő úr nem tudta, hogy nem tudja visszafizetni. Mert ígéret volt rá csak az ígéret mindig elszáll.

Ragány Ferenc képviselő úr kérdést intézett Szalmási József képviselő úrhoz. Hogy érted azt, hogy jegyző asszony azt tudja hogy jó volt a cél felhasználás. Mert az előbb azt mondtad. Mikor kérdeztem. 

Szalmási József képviselő úr elmondta, hogy ez jelezve is volt.

Varga Tiborné polgármester asszony elmondta, ha tudja, hogy nincs rá pénz miért vásárol földet mi indokolta? a testület tudott róla?

Szalmási József képviselő úr elmondta, hogy biztos tudott a testület róla.

Varga Tiborné polgármester asszony elmondta, hogy ő nem látta egy jegyzőkönyvbe se foglalva, végig olvasta az egészet. Elmondta, hogy a papír számít. Ha nincs rá pénze miért vesz? A felelőssége a jegyző asszonynak is van, azonban nem látta a pénzügyi ellenjegyzést nagyon sok helyen. Valószínűleg nem tudott arról, hogy milyen pénz felhasználás történik?

Szalmási József képviselő úr kérdezte akkor Ő írta meg? Ő nem írt soha papírt. Mindig ügyvéd írta általában a föld adását vételét másképp nem jegyzik be a földhivatalnál.

Varga Tiborné polgármester asszony elmondta, hogy ha a képviselő úr többet járna testületi ülésre, akkor tudná az eseményeket. A Master Goodnak eladott földet és a 6 millió forintos Áfa visszafizetés miatt ment a huza-vona. Mert nem lett vissza fizetve. Az miért nem történt meg?

Szalmási József képviselő úr elmondta, hogy Bárány úr is tett erre ígéretet. Hagyjuk majd le tudjuk az iparűzési adóba.

Varga Tiborné polgármester asszony elmondta, hogy az iparűzésnél is volt egy kis érdekesség.

A 6 millió forintos visszafizetés részletekben történő kifizetésében állapodtak meg. Mert elődünk nem tett eleget. Az önkormányzat részéről nem talált papírt, hogy el lett volna engedve.

Szalmási József képviselő úr elmondta, hogy Láczai ügyvéd úr volt egyszer. Kijött aztán nem jött többet.

Varga Tiborné polgármester asszony elmondta, hogy ígéret volt az nem is kevés.

Szalmási József képviselő úr elmondta, hogy az ő részéről is volt.

Varga Tiborné polgármester elmondta, hogy az a jelenlegi testületet nem érdekli. Őket az érdekli, hogy miért kellett az önkormányzatnak kifizetni 150 millió forintot plusz 24 millió forint kamatot. Polgármester asszony úgy gondolja, hogy gazdálkodási hiányosságot mutatja.

Varga Tiborné polgármester megkérte a jegyzőkönyvvezetőt, hogy vegye jegyzőkönyvbe és törölje a korábban elhangzott „elloptátok” szót, melyet vissza is von egyidejűleg, hogy ne tudjon Szalmási József képviselő úr feljelentést tenni ellene.

Varga Tiborné polgármester asszony elmondta, hogy a betonkeverőnél sem azt kaptuk vissza, ami az önkormányzaté. Még abban az ügyben is lesz egy nyomozás.

Szalmás József képviselő úr elmondta, hogy nyugodtan.

Varga Tiborné polgármester asszony megteszi, akinek meg kell tenni a feljelentést.

Varga Tiborné polgármester asszony elmondta, hogy itt nem a faluért ment a munka, hanem másért. Egyébként a falu megosztásra annyit, hogy valós vagy nem valós információ. Ön mennyit van kint Szalmási úr az utcán?

Szalmási József képviselő úr elmondta, hogy neki nem kell kimenni az utcára hozzá bemennek az emberek.

Varga Tiborné polgármester asszony elmondta, hogy ez a baj hogy bemennek és nem jön ki ön az utcára.

Szalmási József képviselő úr elmondta, sajnos az utcán az emberek nem merik elmondani a véleményüket.

Varga Tiborné polgármester asszony megkérdezte miért ne mernék elmondani a véleményüket az emberek?

Szalmási József képviselő úr elmondta, mert félnek a következményektől.

Varga Tiborné polgármester asszony visszakérdezett milyen követelményektől? Feljelentett esetleg valakit?

Szalmási József képviselő mondta nem kell feljelenteni senkit lehet azt másképp is csinálni.

Varga Tiborné polgármester megkérdezte, hogy mire gondol Szalmási József képviselő úr?

Varga Tiborné polgármester elmondta, hogy a focipálya ügy sem egy egyszerű dolog. Köszönik szépen a NAV házkutatásait.

Szalmási József képviselő úr elmondta, hogy Ő köszöni szépen még ezt viszonozni fogja.

Varga Tiborné polgármester elmondta, hogy nem kell viszonozni, hanem vissza kell fizetni azt.

Szalmási József képviselő elmondta, hogy Ő viszonozni fogja mindenkinek.

Varga Tiborné polgármester elmondta, hogy de nem kell viszonozni, azt vissza kell fizetni és kész.

Szalmási József képviselő úr elmondta, hogy a házkutatást viszonozni fogjuk.

Varga Tiborné polgármester kérdést intézett Szalmási képviselő úrhoz. Fogjuk miért fogjuk?

Szalmási József képviselő úr válaszolt hát miért ne.

Varga Tiborné polgármester elmondta, hogy ez a megoldás ?!

Szalmási József képviselő úr elmondta, hogy így van.

Szalmási József képviselő kérte, hogy ez is kerüljön bele a jegyzőkönyvbe.

Varga Tiborné polgármester elmondta, hogy viszonozzuk a NAV-os házkutatást.

Szalmási József elmondta, hogy ez is kerüljön jegyzőkönyvbe. 

Varga Tiborné polgármester megkérdezte ismételten mit kell bele írni a jegyzőkönyvbe?

Szalmási József képviselő úr elmondta, amit Tibor mondott - de nem lett elmondva újra így nem került jegyzőkönyvbe - 

Varga Tiborné polgármester asszony megkérte Szalmási József képviselő urat hogy járjon testületi ülésre és tegye a dolgát, amiért megválasztották. Vagy akkor mondjon le ha nem akar járni ülésekre.

Szalmási József képviselő úr visszakérdezett miért mondjon le?

Varga Tiborné polgármester elmondta, akkor járjon be ezért választotta meg a falu.

Szalmási József képviselő úr elmondta, hogy meg vannak négyen a testületi tagok és azt szavaznak meg amit akarnak.

Varga Tiborné polgármester elmondta, hogy ez most rossz kifogás.

Varga Tiborné polgármester elmondta, hogy az előző testületnél hogy volt a szavazás ott is négyen megvoltak.

Szalmási József képviselő úr elmondta, hogy az elsőben csak három volt a másodikban volt négy fő.

Riba László képviselő úr megkérdezte Szalmási Józsefet, hogy neki mi a baja velük?

Szalmási József képviselő úr elmondta az a mit tudtok.

Riba László képviselő úr visszakérdezett de mit tudunk?
Szalmási József képviselő úr elmondta majd jön Ő is.

Varga Tiborné polgármester elmondta Szalmási József képviselő úrnak, hogy már elég feljelentést kaptunk.

Riba László képviselő úr megkérdezte miért van benne -Szalmási József képviselő úrban – ennyi gonoszság.

Szalmási József képviselő elmondta, hogy ez nem gonoszság.

Riba László képviselő úr megkérdezte hogy akkor miről van szó?

Szalmási József képviselő úr elmondta, hogy a pénzkezelésről.

Riba László képviselő úr visszakérdezett milyen pénzkezelésről?

Szalmási József képviselő úr elmondta, hogy az utalásokról.

Riba László képviselő úr visszakérdezett utalásokról?

Varga Tiborné polgármester megkérdezte milyen utalásokra gondol Szalmási József képviselő úr?

Szalmási József képviselő úr tudja az utalásokat.

Varga Tiborné polgármester megkérdezte ki a beépített embere?

Varga Tiborné polgármester kérte, hogy vegyük jegyzőkönyvbe, hogy meggyanúsítja a hivatali dolgozókat az utalásokkal kapcsolatban.

Szalmási József képviselő úr elmondta, hogy most mondta polgármester asszony, hogy van beépített embered?

Szalmási József képviselő úr kérdezte, hogy van? Én nem mondtam ilyet.

Varga Tiborné polgármester elmondta, hogy Szalmási József ne térjen ki a szóból azt mondta a képviselő úr, hogy minden utalás tudja, hogy történik.

Szalmási József képviselő elmondta, ő nem mondta hogy minden utalást csak vannak utalások amit tud.

Varga Tiborné polgármester megkérdezte és hogy honnan és miért tudja az utalásokat?

Szalmási József képviselő úr elmondta hát képviselő vagyok miért ne tudnám.

Varga Tiborné polgármester érdekes, hiszen sokszor nem jár be az ülésre.

Szalmási József képviselő úr kérdezte hogy február 28-áig nem hiányzott semmi?

Riba László képviselő úr elmondta, hogy úgy átvenni egy önkormányzatot, hogy egy darab leltár nincsen. Nem volt leltár, hát volt leltár.

Szalmási József képviselő úr elmondta hát lenni kellett.

Szalmási József képviselő úr kérdezte, hogy hát a polgármester a felelős a leltárért?

Riba László képviselő elmondta mi kérdeztük, hogy van-e leltár nincs leltár mert mit kell leltározni már sajnos itt kezdődött a probléma. 

Riba László képviselő úr elmondta kerestünk egy váltva forgatós ekét.

Szalmási József képviselő elmondta, hogy meg kell kérdezni attól, aki odaadta a kulcsot.

Varga Tiborné polgármester elmondta, hogy az Orosz István József volt, aki épp nálad dolgozik.

Szalmási József képviselő elmondta, hogy így van. Mert minden jó szakember nálam dolgozik.

Varga Tiborné polgármester elmondta, hogy akkor nagyon kevés ember dolgozik nálad.

Szalmási József képviselő elmondta, hogy nekem épp elég az a kettő ember.

Szilvási Norbert képviselő úr elmondta, hogy most ő itt, hogy jól értelmezi fenyegetőzik Szalmási József képviselő úr.

Varga Tiborné polgármester elmondta, hogy igen jól értelmezi.

Szalmási József képviselő úr elmondta, igen jól értelmezi, mert ugyanolyan fenyegetéseket tesz, mint amit ti tesztek.

Riba László képviselő elmondta, hogy ott van az a 17 millió forintos számla azon van nem tudom hány kamion sóder. Megérti hogy gyártott az önkormányzat térkövet zsalukövet az a baj hogy bevételi számla abból sincs.

Szalmási József képviselő úr elmondta több mint 20 négyzetméter használtunk el belőle ami Félegyházi Gabi bácsi idejében nem lehet lerakva és még így is fizettünk 5,5 millió Ft bírságot.

Riba László képviselő úr elmondta ezt a járdát, amit 10 millió forintból csináltatok ebből is hány métert csaltatok el, ami bárány előtt van, azt bárány csinálta és ami Ferike boltja előtt van azt Feri csinálta.

Szalmási József képviselő úr elmondtad, de legalább ez térkő az a még most is térkő. Lehet járkálni rajta, de viszont a Biztos Kezdet Gyerekház előtt mert háromszor süllyedt meg.

Riba László képviselő úr elmondta, hogy a térkövet nem ti raktátok le, ahol a filippínók vannak. Az a térkő se a tiétek egészen a saroktól volt mérve, hogy meglegyen a pályázatban előírt folyóméter.

Varga Tiborné polgármester elmondta, hogy teljesen más a térkő, mint amit az önkormányzat lerakott. A térkő süllyedés ez a csatorna miatt van.

Szilvási Norbert képviselő elmondta, hogy a Művelődési ház emelet is félkész szerkezetű.

Varga Tiborné polgármester asszony kérdezi van-e még valaki, aki hozzá szeretne szólni a témához.

Varga Tiborné polgármester elmondta, hogy most ezen a testületi ülésen elég sok minden felszínre jött. A kérdés az, hogy a meg nem talált pénz visszafizetése tekintetében büntetőeljárást kezdeményezzen-e a testület.

Szabó Imre képviselő feltette azt a kérdést, hogy név szerinti szavazás legyen vagy sima?

Szalmási József képviselő úr elmondta, hogy ez egy nyílt ülés.

Matyi Andrásné jegyző tájékoztatja a jelenlévő testületi tagokat, hogy ábécé szerint felsorolja a neveket és mindenki hangosan válaszol.

Riba László képviselő még egy gondolatot szeretne ide fűzni. Itt van ez a 240 millió forint ezt nem a mi testületünk vette fel de mi fizetjük vissza tehát ha most nekünk vissza kell fizetni úgyhogy mi ennek a javát nem is élveztük a falu ennek nem tudja mennyire élvezte a javát. Megérti azt is hogy vettél itt egy darab kertet ott egy darab kertet csak az a baj, hogy amit vett Szalmási József az sokszor nyűg. Miért nem egy helyen van és nem egyben van a terület?

Ragány Ferenc megkérdezte képviselő úr hogy hány hektár földön van?

Polgármester asszony válaszolt 7 hektárunk van. Továbbá elmondta, hogy az erdő, ami még le volt termelve az is hozzá jön.

Szalmási József képviselő elmondta, hogy az ritkítva volt, hogy a növekedést elősegítsék.

Varga Tiborné polgármester elmondta, hogy kint voltak az erdőben az erdő tulajdonosa is ő mondta, hogy ki lett termelve a fa.

Szalmási József képviselő mondta, hogy ez az erdő sorsa ez így működik.

Riba László képviselő úr kérdezte, hogy itt mi az értelme a felelős gazdálkodásnak?

Szalmás József képviselő elmondta, hogy ő miért nem tett feljelentést Félegyházi Gábor ellen.

Varga Tiborné polgármester egyszerű kérdést tett fel Szalmási József képviselő úrnak. Ha megnyerünk egy pályázat akkor miért nem arra használjuk fel? Miért másra használjuk fel?

Riba László képviselő úr elmondta Jóska akkor nem veszek földet basszus nem veszek erdőt.

Itt van ez a 140 millió forint tartozás ez az épület úgy le volt rohadva, mint abba hiba nincs

Szalmási József képviselő úr elmondta, hogy van egy szakvélemény, hogy ezt az épületet nem szabad felújítani.

Varga Tiborné polgármester megkérdezte, hol van ez a szakvélemény?

Szalmási József képviselő úr elmondtam négy példány volt belőle.

Varga Tiborné polgármester elmondta, hogy itt a hivatalba szakvélemény nincs.

Ragány Ferenc képviselő elmondta, hogy ha ezt az épületet nem szabad felújítani akkor két műszakis tehát az meg miért mondta, hogy fel lehet újítani?

Szalmási József képviselő elmondta, hogy az igazságügyi szakértőnek a szakvéleménye itt kell lenni a hivatalban. 

Varga Tiborné polgármester megkérdezte Szalmási Józseftől, hogy Ön vitt ki innen olyan iratot, amit nem lett volna szabad?

Riba László képviselő úr elmondta, hogy a fűtés rendszer le volt amortizálva a hivatalban.

Szalmási József képviselő úr elmondtam, hogy a fűtés tökéletesen működött hívott szakembert.

Riba László képviselő úr elmondta a pincét fűtöttétek.

Riba László képviselő úr megkérdezte hogy ott van az öreg otthon is. Arra mennyi pénzt költöttek rá?

Szalmási József képviselő elmondta, hogy azt a pénzt költöttük rá, ami a beugró volt. Az volt a baj, hogy felélték a pénzt, mert mindig több dolgozó volt, mint amennyi kellett volna ezzel rengeteget vitatkoztunk.

Ragány Ferenc elmondta Szalmási József képviselő úrnak, hogy vegyük úgy, mint ahogy te átvetted az önkormányzatot mi is úgy vettük át most. Mégis lehet működni, lehet haladni. Nem lett csőd. Igy is lehet működni. Itt most megy a felelősség teljes gazdálkodás és akkor ott miért nem ment?

Szalmási József képviselő elmondta arra ment a gazdálkodás, hogy önellátóak legyünk.

Megkérdezte mennyit termelnek a konyhára most.

Varga Tiborné polgármester elmondta, hogy minden zöldséget és húst is felkerül a konyhára.

Szalmási József képviselő megkérdezte, hogy van 150 disznó? Meg kell nézni mennyi volt a tavalyi bevétel. Meg kell nézni mennyi volt a kiadás a zöldségre. Hány ember volt foglalkoztatva. Nem a közmunka programba. Hanem hány ember foglalkoztat a Földvár Kft. Mennyi volt a kiadás.

Varga Tiborné polgármester kérte Szalmási Józsefet, hogy nyíltan mondja meg hogy mire gondol.

Szalmási József képviselő úr kérdezte, hogy hány embert foglalkoztat a termelésbe kérdezte, aki nem közmunkás.

Varga Tiborné polgármester válaszol a Szalmási József képviselő úr kérdésére. Először is nem jár testületi ülésekre képviselő úr. A testületi tagokat minden esetben tájékoztatom, hogy három mezőgazdasági szakember van felvéve, rész munkaidőben a Földvár Kft-ben. Strankula János és a két segítője, a három fő járandóság és közterhei havonta 600.000 forint.

Szalmási József képviselő mondta, hogy ezért meg lehetne vásárolni azt, ami értékesítésre kerül.

Varga Tiborné polgármester kérdezi Szalmási József képviselőt, illetve hogy emlékszik-e hogy mennyi volt lekönyvelve a házi pénztárba saját bevételként az árusításból az ő idejében?

Szalmási József képviselő elmondta igen mert pucoltuk alapanyagot és felvittük a konyhára. 

Riba László képviselő úr elmondta, hogy nem a tanyán vágják a disznót, hanem elvisszük vágóhídra.

Varga Tiborné tájékoztatta a jelenlévőket, hogy az ezévi árusításból 645.000,-Ft bevétel keletkezett.

Riba Lászó képviselő úr elmondta, hogy „buga bácsinak” is kifizettünk 6,8 millió forintot kukoricára a disznó mellé minden hónapban vásároltunk 8-10 disznót még. Nyugodtan meg lehet nézni, hogy milyen körülmények között vannak az állatok.

Varga Tiborné polgármester elmondtam, be kell járni testületi ülésre és el kell jönni. Nem pedig feljelentések sorozatát megtenni. 
Polgármester asszony felteszi a kérdést szavazásra, hogy név szerinti szavazás legyen?
Varga Tiborné polgármester megállapította, hogy egy képviselő kivételével név szerint szavazást rendel el a testület.

Névszerinti szavazást kezdeményezte a Képviselő –Testület, 5 igen szavazattal, 1 tartózkodási és ellenszavazat nélkül a következő határozatot hozta:
NYÍRKARÁSZ KÖZSÉGI ÖNKORMÁNYZAT
 KÉPVISELŐ-TESTÜLETÉNEK
36/2026.(VI.18.)
h a t á r o z a t a

név szerinti szavazás elrendeléséről
A Képviselő-testület 5 igen szavazattal, 1 tartózkodási és ellenszavazat nélkül a testület megszavazta a névszerinti szavazást a „TOP-3.2.1-15-SB1-2016-00119. számú „Önkormányzati épületek energetikai korszerűsítése” című pályázat visszafizetése kapcsán felmerült büntetőjogi felelősség megállapításának kezdeményezésére”
Matyi Andrásné jegyző asszony elmondta és tájékoztatta a jelenlévőket, hogy egyszerű többséget igényel a szavazás eredményessége.

A névszerinti szavazás a következő képen alakult, Matyi Andrásné jegyző asszony felolvasta hangosan és sorrendben a Képviselőtestületi tagok nevét és mindenki egyesével hangosan válaszolt.

Riba László – igen

Ragány Ferenc – igen

Szabó Imre – tartózkodik

Szalmási József – tartózkodik

Szilvási Norbert – igen

Varga Tiborné - igen

Szabó Imre képviselő úr kérdést intézett Szalmási József képviselő úrhoz: „ miért nem jössz el minden testületi ülésre.

Szalmási József képviselő elmondta, hogy a kérdésükre adott választ nem fogadják el.

A Képviselő-testület név szerinti szavazással 4 igen szavazattal- Riba László, Ragány Ferenc, 

Szilvási Norbert, Varga Tiborné - , 2 tartózkodással Szabó Imre , Szalmási József-, a következő határozatot hozta:
NYÍRKARÁSZ KÖZSÉGI ÖNKORMÁNYZAT
 KÉPVISELŐ-TESTÜLETÉNEK
37/2026.(VI.18.)
h a t á r o z a t a

a TOP-3.2.1-15-SB1-2016-00119. számú „Önkormányzati épületek energetikai korszerűsítése” című pályázat visszafizetése kapcsán felmerült büntetőjogi felelősség megállapításának kezdeményezéséről

A Képviselő-testület:

döntött a TOP-3.2.1-15-SB1-2016-00119. számú „Önkormányzati épületek energetikai korszerűsítése” című pályázat visszafizetése kapcsán felmerült büntetőjogi felelősség megállapításának kezdeményezéséről, valamint felhatalmazza Varga Tiborné polgármestert a Képviselő-testület egyidejű tájékoztatásával a szükséges intézkedések megtételére.

Felelős: Polgármester, Képviselőtestület

Határidő: azonnal

Varga Tiborné polgármester kérte a jegyzőkönyv lezárását, mivel több napirendi pont nem volt, az ülést bezárta.
K.M.F.

                 Varga Tiborné




     Matyi Andrásné 

      polgármester





jegyző
